EVIGT  LIV  ER  AT  KENDE  GUD  OG  HANS  SØN  JESUS  KRISTUS 

71.  AARGANG 


MORMONISMENS  BUDSKAB. 

Resumé  af  Ældste  B.  H.  Roberts  Tale  i  Tabernaklet, 
Salt  Lake  City,  den  21.  Maj  1922. 

Præsident  Charles  W.  Penrose  introducerede  Ældste  B.  H. 
Roberts  til  Forsamlingen  og  meddelte,  at  Br.  Roberts  var  kal- 
det til  at  præsidere  over  Øststaternes  Mission,  og  om  kort  Tid 
vilde  rejse  til  New  York,  Hovedsædet  for  denne  Mission. 

Ældste  Roberts  udtalte  sin.  store  Glæde  over  at  mødes  med 
de  Hellige  i  Tabernaklet,  og  han  var  meget  taknemmelig  over, 
at  han  havde  modtaget  denne  Beskikkelse,  men  han  frygtede 
for,  at  hans  Venner  skulde  blive  skuffede  over  det  Arbejde, 
han  vilde  være  i  Stand  til  at  udføre. 

Det  var  med  fuld  Bevidsthed  om  sin  Ringhed,  at  han  paa- 
tog  sig  dette  Arbejde,  der  er  forbundet  med  et  stort  Ansvar, 
thi  denne  Mission  indbefatter  12  Stater  og  Distriktet  Columbia, 
ialt  33  Millioner  Indbyggere. 

Dette  Folk  staar  paa  et  særligt  højt  Kulturtrin,  et  Folk,  som 
er  den  ledende  Magt  i  Verden  paa  alle  Civilisationens  Om- 
raader,  og  det  er  et  vanskeligt  Spørgsmaal,  hvilket  Budskab 

man  skulde  bringe  et  saadant  Folk.  Ansvaret  er  meget  stort, 
men  dette  Folk  behøver  et  Budskab,  thi  der  er  endnu  store 
Muligheder  for  Oplysning. 

Naar  man  tænker  paa  den  store  Verdenskrig,  i  hvilken  de 
fleste  af  Kristendommens  Nationer  var  indviklet,  og  paa  den 
Skuffelse,  ikke  at  kunne  tilvejebringe  en  varig  Fred,  saa  synes 
det  i  Sandhed  ligesom,  at  den  Fred,  som  var  proklameret  af 
Verdens  Frelser,  er  bleven  udsat. 

Naar  alle  disse  Ting  tages  i  Betragtning,  kan  man  tydelig 
se,  at  der  er  stor  Nødvendighed  for  Lys,  Sandhed  og  Tole- 
rance. 

Vi  er  alle  overbeviste  om,  at  Verden  er  i  Besiddelse  af  men- 
neskelig Visdom;  men  den  mangler  Kundskab  om  Gud,  og  det 
er  vor  Pligt  at  bringe  dette  Budskab  til  den. 

At  fremme  Troen  paa  Gud  er  det  mest  nødvendige,  og  denne 
Tro  vil  da  i  Længden  bedst  ordne  Verdens  Forhold. 

Skrifterne  lærer  os  om  en  personlig  Gud,  den  Gud,  som  blev 
aabenbaret  legemligt  og  aandeligt  i  Jesus  Kristus. 

Dette  var  Guds  Aabenbaring  til  Verden.  Mange  paastaar,  at 
de  kender  Skrifterne,  men  der  har  været  og  er  en  stor  Misfor- 
staaelse,  thi  Kristendommen  lærer,  at  Gud  ikke  er  et  person- 
ligt Væsen,  men  en  Aand. 

Der  er  Mennesker,  der  tror  paa  en  personlig  Gud,  medens 
der  er  andre,  som  tror,  at  den  eneste  Gud  er  den  Livskraft,  der 
gennemstrømmer  Rummet. 

Ifølge  den  Aabenbaring,  som  blev  given  til  Joseph  Smith, 
forstaar  vi,  at  Kristi  Lys  udgaar  fra  Gud  og  fylder  det  ube- 
grænsede Rum,  og  denne  Tro  kommer  ikke  i  Modstrid  med 
at  tro,  at  Jesus  Kristus  er  et  personligt  Væsen.  At  forbinde 
disse  to  Konceptioner  er  Mormonernes  Mission  til  Verden. 

Ældste  Roberts  havde  fordybet  sig  i  al  Slags  Teologi,  men 
var  blevet  skuffet  over  ikke  at  finde  nogen  klar  og  tydelig 
Oplysning  med  Hensyn  til  Guds  Hensigter. 

Mange  siger:  »Her  er  Kristus«  og  »Sé,  der  er  han«,  men  man 
finder  ikke  nogen  bestemt  Erklæring  om  Guds  Hensigter  med 
Jordens  Skabelse  og  dens  Beboere. 

Mormonerne  har  et  Budskab  at  bringe  med  Hensyn  til  dette 
Emne:  Hensigten  var,  at  Mennesket  skulde  have  Prøver  og 
ved  egne  Bestræbelser  og  Gerninger  fortjene  det  evige  Liv,  en 
Fylde  af  Glæder,  og  endelig  komme  tilbage  til  Gud. 

Den  jordiske  Tilværelse  var  tilvejebragt  saaledes,  at  der 
kunde  blive  en  Forening  af  Aand  og  Elementer,  at  Fremgang 
og  Udvikling  kunde  gøres  paa  den  Vej,  der  leder  opad  til  en 
evig  varende  Nærværelse  hos  Gud. 

Menneskets  aandelige  Liv  beror  paa  Forening  med  Gud. 
Det  var  ved  at  bryde  denne  Forening,  at  Menneskets  aande- 
lige Død  indtraadte. 

Der  er  ogsaa  et  andet  Budskab,  som  vi  har  at  bringe  til 
dette  Land:  Gud  har  sagt,  at  Amerika  er  et  forjættet  Land,  og 
at  alle,  som  skal  bo  i  dette  Land,  maa  tjene  Gud,  men  hvis  de 
ikke  gør  det,  skal  de  blive  udryddet. 

Dette  Budskab  er  værdigt  vore  bedste  Bestræbelser:  At 
bringe  denne  Nation  til  Omvendelse  og  frelse  den  fra  den 
Ødelæggelse,  som  er  forudsagt,  hvis  den  ikke  lytter  til  Guds 
Ord. 

Vi  maa  bringe  Budskabet  ud  eller  staa  fordømte  for  Gud. 

Maa  Gud  give  os  Styrke  og  Mod  til  at  udføre  dette  Arbejde. 


JOHN   TANNERS   LEVNETSBESKRIVELSE. 

(Oversat  af  Morten  A.  C.  Nicolaysen.) 

»I,  saa  mange,  som  blev  døbt  til  Kri- 
stus, blev  iført  Kristus.«  —  »I  er  Kristi, 
og  Kristus  er  Guds.«  Paulus  (Gal.  2. 
og  Kor.  3.  Kap.). 

1.  KAPITEL. 

Ældste  John  Tanner,  Søn  af  Joshua  og  Thankful  Tanner  og 
Bedstefader  til  Apostel  Francis  F.  M.  Lyman,  blev  født  den 
15.  August  1778  i  Staten  Rhode  Island.  I  en  Alder  af  13  Aar 
flyttede  hans  Forældre  til  Greenwich,  Washington  Amt,  Sta- 

ten  New  York,  hvor  han  senere  overtog  Faderens  Avlsgaard 
og  Forretning.  Tidlig  i  1800  giftede  han  Tabitha  Bently,  i 
hvilket  Ægteskab  de  fik  Sønnen  Elisha,  født  23.  Marts  1801. 
Moderen  døde  kort  efter,  den  9.  April.  Han  ægtede  senere 
Lydia  Stewart,  og  de  fik  i  dette  Ægteskab  otte  Sønner  og  en 
Datter. 

En  Aften  1808,  da  han  kom  tilbage  fra  sit  Arbejde,  fandt 
han  to  af  sine  Børn  bidt  af  Hunden,  der  var  bleven  »gal«,  og 
medens  han  var  i  Færd  med  at  lænke  det  rasende  Dyr,  blev 
han  selv  bidt  i  Benet.  Han  indsaa  straks,  der  var  ingen  Tid 
at  spilde  og  greb  en  Uldsaks,  hvormed  han  afklippede  den 
angrebne  Part  og  dryssede  Salt  i  Saaret.  Han  havde  paa  denne 
Maade  Held  med  at  frelse  sit  eget  Liv,  og  ved  Hjælp  af  Medi- 
cin blev  hans  Børn  ogsaa  helbredet. 

I  Foraaret  1818  flyttede  han  med  Familjen  til  North  West 
Bay,  hvor  en  Søn  og  Datter  blev  født.  I  1823  flyttede  han  til 
Byen  Bolton,  og  her  i  1825  fik  de  endnu  en  Søn.  I  Maj  samme 
Aar  døde  hans  Hustru  Lydia.  Han  giftede  senere  Eliza  Ben- 
wick,  og  de  modtog  fire  Sønner  i  dette  Ægteskab. 

Tiltrods  for  Omsorgen,  Arbejdet  og  Udgifterne,  som  var  for- 
bundne med  at  opdrage  en  saa  stor  Familje,  saa  havde  han 
paa  denne  Tid  erhvervet  sig  Formue  og  var  bleven  en  Borger 
med  megen  Indflydelse  og  var  almindelig  kendt  og  agtet. 
Hans  Navn  var  ensbetydende  med  Velgørenhed,  Ærlighed  og 
retskaffen  Karakter. 

John  Tanner  havde  paa  en  for  ham  selv  uforstaaelig  Maade 
faaet  en  mærkelig  og  smertefuld  Sygdom.  Den  lod  til  at  være 
ukendt  for  den  medicinske  Verden  og  ikke  i  Stand  til  at  ku- 
reres af  den  da  kendte  Videnskab.  Hans  venstre  Ben  fra  Laa- 
ret  og  nedefter  var  opfyldt  af  sorte  Saar,  hvorigennem  Benets 
Muskler,  der  havde  formet  sig  som  Rør,  skød  ud  mod  Over- 
fladen, og  ud  fra  hvilke  der  bestandig  udsivede  Materie. 

Han  havde  engageret  syv  af  de  dygtigste  Læger  i  Landet, 
men  deres  anvendte  Videnskab  bar  ingen  Frugt  i  Helbredelse, 
og  den  sidste,  Dr.  Black,  sagde  rent  ud:  »Jeg  kan  intet  gøre, 
som  kan  hjælpe  Dem.« 

I  seks  Maaneder  havde  hans  Fod  ikke  berørt  Gulvet.  Hele 
Tiden  havde  han  været  nødt  til  at  holde  Benet  i  ret  Vinkel 
med  Legemet,  medens  det  hvilede  paa  Puder,  som  var  anbragt 
paa  en  eller  anden  Genstand  lige  foran  ham.  Tiltrods  for  alle 
hans  legemlige  Lidelser  var  hans  Sind  dog  livligt,  og  hans 
sympatetiske  og  ædelmodige  Hjærte  slog  med  utrættelig 
Tjenstiver  for  hans  Medmenneskers  Velfærd.  Han  tænkte,  at 
Døden  snart  vilde  være  Følgen,  og  han  søgte  enhver  Lejlig- 
hed til  at  gøre  Godt. 

Han  havde  faaet  konstrueret  en  lille  Vogn,  hvori  han  uden 
Hjælp  kunde  bevæge  sig  selv  omkring  fra  Sted  til  Sted.  I  Be- 
gyndelsen af  September  1832  blev  det  bekendtgjort  paa  Stedet, 
hvor  han  boede,  at  to  Ældster  af  Jesu  Kristi  Kirke  af  Sidste 
Dages  Hellige  vilde  tale  en  bestemt  Aften  paa  et  antydet  Sted 
ikke  langt  fra  Tanners  Bolig.  Han  følte  en  vis  Glæde  ved  at 
høre  det,  da  han  tænkte,  det  vilde  skaffe  ham  en  Anledning 
til  at  retlede  de  Vildfarne.  Han  var  fortrolig  med  Biblen  og 
folte  sig  dygtig  nok  til  at  bekæmpe  Kætteri,  særlig  Mormo- 
nerne, og  ved  at  drage  til  Felts  mod  dem  kunde  han  gøre  sine 
Medmennesker  en  stor  Tjeneste.  Det  var  hans  Formaal  og 
Forventninger,  da  den  anmeldte  Mødeaften  indtraf.  Han  satte 
sig  i  sit  Køretøj  og  ankom  til  Mødet  med  den  selvtillidsfulde 
Følelse,  at  han  skulde  bringe  »Mormonerne«  til  Tavshed,  som 
han  oprigtigt  formodede,  var  religiøse  Bedragere.  Men  længe 
førend  Ældsterne  Simon  og  Jared  Carter  havde  sluttet  deres 
Tale,  var  der  kommen  en  underlig  Forvandling  over  Tanners 
Sind,  og  da  de  sluttede  Gudstjenesten,  inviterede  han  dem 
begge  til  sit  Hjem. 

Den  Aften  kom  der  en  ny  Aand  over  ham.  Efter  at  han 
havde  tilbragt  Aftenen  i  alvorlig  Konversation  med  Ældsterne, 
og  Klokken  slog  elleve,  fortalte  han  Missionærerne,  at  han  var 
rede  til  at  blive  døbt,  men  at  det  forekom  ham,  at  det  vilde 
blive  umuligt  at  modtage  Ordinancen.  De  spurgte:  »Hvorfor 
ikke?«  Han  svarede  paa  Grund  af  sin  Lammelse,  og  at  han 
ikke  havde  sat  sin  Fod  paa  Gulvet  de  sidste  seks  Maaneder, 

og  det  var  ham  umuligt  at  gøre  det.  En  af  Ældsterne  spurgte 
ham,  om  han  ikke  troede,  der  var  nok  aandelig  Kraft  i  Jesu 
Kristi  Evangelium  i  fordums  Dage  til  at  helbrede  alle  Slags 
Sygdomme,  hvortil  han  svarede  bejaende.  Han  blev  da  spurgt, 
om  han  ikke  troede,  at  den  samme  Aarsag  frembragte  de 
samme  Virkninger  i  alle  Tidsaldre,  og  om  ikke  der  var  til- 
strækkelig Kraft  i  Evangeliet  ogsaa  nu  til  at  helbrede  ham. 
Tanner  svarede,  at  en  saadan  Tanke  ikke  før  havde  frem- 
stillet sig  for  ham,  men  han  troede  nu,  at  Herren  kunde  hel- 
brede ham.  Ældste  Jared  Carter  rejste  sig  derpaa  op  og  be- 
falede ham  i  Jesu  Kristi  Navn  at  staa  op  og  gaa;  Tanner  skil- 
drer det  med  egne  Ord:  »Jeg  stod  op  paa  mine  Ben,  bort- 
kastede mine  Krykker,  spadserede  frem  og  tilbage  over  Gul- 
vet, prisede  Gud,  og  jeg  følte  mig  lige  saa  let  som  en  Fjer.« 

Den  samme  Aften  spadserede  han  tre  Kvart  Miles  til  George 
Søen  og  blev  døbt  af  Simon  Carter  og  spadserede  tilbage, 
medens  han  takkede  Gud  for  sin  fuldstændige  Helbredelse. 

Straks  efter  blev  han  bekendt  med  »Visdomsordet«,  og  han 
holdt  op  med  at  nyde  Tobak,  Te  og  Kaffe  samt  den  lejlig- 
hedsvise Brug  af  stærke  Drikke,  og  han  nød  dem  aldrig  mere 
Resten  af  sit  Liv. 

I  Foraaret  1834  udstyrede  han  sine  to  Sønner  John  og  Na- 
than og  sendte  dem  til  Kirtland,  Staten  Ohio,  hvor  de  for- 
enede sig  med  Zions  Lejr  (se  »Joseph  Smiths  Levnedsløb«) 
og  gik  til  Staten  Missouri  med  Forspænd,  Vogne  og  et  første 
Klasses  Udstyr.  Senere  paa  Aaret  udrustede  han  syv  Familjer 
og  sendte  dem  til  Kirtland  og  Missouri. 

Samme  Efteraar  solgte  han  to  store  Farme  og  to  Tusinde 
og  to  Hundrede  Akres  Tømmerland  som  en  Forberedelse  til 
at  flytte  til  Missouri  det  kommende  Foraar.  I  Midten  af  De- 
cember modtog  han  et  Syn  i  en  Drøm,  at  hans  Nærværelse 
var  nødvendig,  og  at  han  med  det  samme  skulde  gaa  til  den 
opbyggede  Menighed  i  Vesten.  Han  meddelte  sin  Familje  det 
instruerende  Syn,  og  de  gjorde  straks  Forberedelser  til  Op- 
brud, medens  hans  Naboer  prøvede  deres  bedste  paa  at  fra- 


231 

raade  ham  at  rejse;  men  han  følte  sig  overbevist  om,  at  det 
var  Guds  Ærinde,  han  gik  under  en  Krise,  og  intet  kunde  af- 
holde ham  fra  at  fuldføre  det. 

Juledag  begyndte  han  Rejsen  med  hele  sit  jordiske  Løsøre 
og  tilbagelagde  i  Vinterens  Kulde  en  Afstand  af  fem  Hun- 
drede Miles  til  Kirtland,  hvor  han  ankom  paa  Sabbaten  om- 
kring den  20.  Januar  1835. 

Efter  Ankomsten  til  Kirtland  erfarede  han,  at  paa  det  Tids- 
punkt, han  havde  haft  den  omtalte  Tilkendegivelse,  at  han 
med  det  samme  skulde  forene  sig  med  Kirkens  Hovedorgani- 
sation, mødtes  Profeten  Joseph  og  andre  Brødre  i  Bøn  og  bad 
Herren  at  sende  dem  en  eller  flere  Brødre  med  Pengemidler 
til  at  indfri  Pantegælden  paa  Jorderne,  hvor  Templet  blev 
opført. 

Anden  Dagen  efter  Ankomsten  til  Kirtland  blev  Tanner  og 
hans  Søn  Sidney  af  Profeten  indbudt  til  Højraadets  Møde,  og 
de  blev  her  oplyst  om,  at  den  før  nævnte  Pantehæftelse  paa 
Kirtland  Tempel-Grunden  stod  lige  for  Døren  til  at  forfalde. 
Han  laante  straks  Profeten  2000  Dollars.  Grunden  blev  saa- 
ledes  indfriet.  Endvidere  laante  han  til  Tempel-Komitéen 
Hyrum  Smith,  Reynold  Gahoon  og  Jared  Carter  tretten  Tu- 
sinde Dollars  i  Købmandsvarer  til  Indkøbspris  i  New  York. 
Disse  Beløb  var  ikke  indbefattet  i  hans  frivillige  Bidrag  fra 
Tid  til  anden  til  Opførelsen  af  Templet.  Sammen  med  Pro- 
feten og  andre  Brødre  skrev  han  ogsaa  under  paa  en  Note  for 
tredive  Tusinde  Dollars,  som  lød  paa  indkøbte  Varer  i  New 
York.  Disse  Opofrelser  maa  siges  at  være  et  virkeligt  Bevis 
paa  hans  Tillid  til  Profeten  samt  Gyldigheden  og  Vigtigheden 
af  det  Værk,  han  havde  sluttet  sig  til. 

Nedenstaaende  følger  en  Kopi  af  den  skriftlige  Bevidnelse 
af  hans  Tjeneste  som  Ældste  i  Kirken. 

»Til  hvem  det  vedrører:  Dette  bevidner,  at  John  Tanner 
er  Medlem  af  Jesu  Kristi  Kirke  af  Sidste  Dages  Hellige,  or- 
ganiseret den  6te  April  i  det  Herrens  Aar  et  Tusinde  otte 
Hundrede  og  tredive,  og  han  er  i  Overensstemmelse  med  før- 

nævnte  Kirkes  Regler  og  Anordninger  ordineret  til  Ældste  og 
er  fuldgyldigt  bemyndiget  til  at  prædike  Evangeliet  overens- 
stemmende med  denne  Tjenestes  Autoritet. 

Ifølge  de  tilfredsstillende  Vidnesbyrd,  som  vi  har  om  hans 
gode  moralske  Karakter  og  hans  Iver  for  Retfærdighedens 
Sag  og  stærke  Ønsker  om  at  formaa  Menneskene  til  at  forsage 
det  Onde  og  omfatte  Sandheden,  saa  anbefaler  vi  ham  tillids- 
fuldt til  alle  oprigtige  og  ærlige  Mennesker  som  et  værdigt 
Medlem  af  Samfundet. 

Vi  overdrager  derfor  i  denne  Kirkes  Navn  og  med  dens 
Myndighed  denne  vor  værdige  Broder  i  Herren  dette  Anbefa- 
lelsesbrev  som  et  Bevis  paa  vor  Agtelse;  og  vi  beder  for  hans 
lykkelige  Fremgang  i  vor  Forløsers  Navn.« 

Givet  under  Ledelse  af  ovennævnte  Kirkes  Konference  af 
Ældster,  forsamlet  i  Kirtland,  Geauga  Amt,  Ohio,  den  tredje 
Marts  i  det  Herrens  Aar  et  Tusinde  otte  Hundrede  og  seks  og 
tredive. 

F.  G.  Williams,  Joseph  Smith  jun., 

Sekretær.  Præsident. 

(Fortsættes.) 

BETRAGTNINGER  OVER  JESU  KRISTI 
JORDISKE  FORHOLD. 

Da  Mennesket  blev  religiøst,  saa  det  noget  i  Naturen,  som 
gik  ud  over  det  materielle,  og  noget  for  sit  eget  vedkommende, 
der  gik  ud  over  Døden.  Denne  Følelse  førte  i  Aartusinder  til 
de  besynderligste  Vildfarelser,  endda  i  meget  plumpe  Former, 
som  vi  endnu  finder  Levninger  af  hos  Australiens  indfødte 
Stammer.  Religionen  gjorde  i  flere  Henseender  Fremskridt 
under  en  glimrende  Civilisation,  der  allerede  i  en  meget  fjern 
Oldtid  udviklede  sig  f.  Eks.  i  Kina,  Babylonien  og  Ægypten. 
Kina  kom  tidlig  til  det  Standpunkt,  der  kan  betegnes  som  den 
sunde  Fornuft,  og  det  forhindrede,  at  Folket  henfaldt  til  store 
Udskejelser. 

Alt,  hvad  der  kan  opløfte  Sjælen:  Tro,  Frihed,  Retskaffen- 
hed og  Selvopofrelse,  kom  først  til  Verden  ved  de  to  store 
Folkeracer,  som  i  én  Betydning  har  skabt  Menneskeheden, 
nemlig  den  indoeuropæiske  og  den  semitiske.  Den  første  reli- 
giøse Erkendelse  hos  den  indoeuropæiske  Race  var  natural- 
istisk, men  det  var  en  dyb  og  moralsk  Naturalisme.  Menne- 
sket sluttede  sig  med  en  inderlig  Kærlighed  til  Naturen,  gre- 
bes af  Anelsen  af  det  uendelige,  bar  i  sig  Spiren  til  alt,  hvad 
en  Shakespeare,  en  Goethe,  en  Grundtvig  skulde  udtale. 

Det  er  den  semitiske  Race,  som  har  Æren  af  at  have  skabt 
Menneskehedens  Religion.  Længe  før  Historien  begynder,  ba- 
nede den  beduinske  Patriark,  der  havde  holdt  sig  ren  for  en 
fordærvet  Verdens  Udskejelser,  Vej  for  Verdens  Tro.  Mellem 
alle  de  semitiske  Nomadestammer  var  Beni-Israel  allerede 
bestemt  til  et  uendeligt  højt  Kald. 

Den  Forbindelse,  de  stod  i  til  Ægypten,  bidrog  til  at  forøge 
deres  Afsky  for  Afgudsdyrkelsen.  Ukendte  Toner  lød  fra  Is- 
rael, Toner  om  Fredens  Genoprettelse,  og  at  de  skulde  gen- 
finde Edens  Glæder.  En  Israels  Profet  —  en  Guds  Tjener  — 
sang  med  Begejstring  denne  Hymne. 

»Thi  han  skød  frem  som  en  Kvist  for  hans  Ansigt  og  som 
et  Rodskud  af  tør  Jord,  han  havde  ingen  Skikkelse  eller  Her- 
lighed; og  vi  saa  ham,  men  der  var  ikke  Anseelse,  at  vi  kunde 
have  Lyst  til  ham.  Han  var  foragtet  og  ikke  at  regne  iblandt 
Mænd,  en  Mand  fuld  af  Pine  og  forsøgt  i  Sygdom;  og  som  en, 
for  hvem  han  skjuler  Ansigtet,  foragtet,  og  vi  agtede  ham  for 
intet.  Visseligen  han  haver  taget  vore  Sygdomme  paa  sig  og 
baaret  vore  Smerter;  men  vi  agtede  ham  for  plaget,  slagen  af 
Gud  og  gjort  elendig.  Men  han  er  saaret  for  vore  Overtrædel- 
ser og  knust  for  vore  Misgerninger;  Straffen  er  lagt  paa  ham, 
at  vi  skulde  have  Fred,  og  vi  har  faaet  Lægedom  ved  hans 
Saar. 

Vi  fo'r  vild  som  Faar,  vi  vendte  os  hver  sin  Vej,  men  Her- 
ren lod  alle  vore  Misgerninger  komme  over  ham.  Han  blev 
trængt,  og  han  blev  gjort  elendig,  men  han  oplod  ikke  sin 

Mund,  som  et  Lam,  der  føres  hen  for  at  slagtes,  og  som  et 
Faar,  der  er  stumt  overfor  dem,  som  klipper  det,  og  han  op- 
lod ikke  sin  Mund.  Fra  Trængsel  og  fra  Dom  er  han  bort- 
tagen, og  hvem  kan  tale  om  hans  Slægt?  Thi  han  er  bort- 
reven fra  de  Levendes  Land,  han  havde  Plage  for  mit  Folks 
Overtrædelsers  Skyld.  Og  man  gav  ham  hans  Grav  hos  de 
Ugudelige  og  hos  den  Rige  i  hans  Død,  uagtet  han  ikke  havde 
gjort  Uret,  og  der  ikke  var  Svig  i  hans  Mund.  Men  Herren 
havde  Behag  i  at  knuse  ham  med  Sygdom;  naar  hans  Sjæl 
havde  fuldbragt  et  Skyldoffer,  skal  han  se  Sæd  og  forlænge 
sine  Dage;  og  Herrens  Vilje  skal  lykkes  ved  hans  Haand.« 
Esaias  53:  2.  Det  maa  bemærkes,  at  den  anden  Del  af  Esaias 
Bog,  at  regne  fra  det  40.  Kap.,  ikke  er  af  Esaias. 

Røveri  og  Fortvivlelse  kastede  de  Troende  ind  i  en  Verden 
af  Syner  og  Drømme.  Den  første  Apokalypse,  »Daniels  Bog«, 
blev  skreven.  Den  profetiske  Aand  blev  ligesom  genfødt,  men 
under  en  Form,  der  var  meget  forskellig  fra  den  forrige  og 
med  en  mere  aaben  Sans  for  Verdens  Bestemmelse.  Daniels 
Bog  gav  saa  at  sige  de  messianske  Forhaabninger  deres  mest 
fuldendte  Udtryk. 

Der  er  Sandsynlighed  for,  at  Jesus  fødtes  i  Nazareth,  en 
lille  By  i  Galilæa,  og  der  maa  gøres  ikke  saa  liden  Vold  paa 
de  historiske  Beretninger  for  at  faa  Bethlehem  til  at  være 
hans  Fødeby.  Man  véd  ikke  nøjagtig,  naar  han  er  født.  Det 
var  under  Augustus's  Regering,  omtrent  Aar  750  efter  Roms 
Anlæggelse.  Nogle  Aar  før  vor  nuværende  Tidsregnings  Be- 
gyndelse. Navnet  Jesus  er  en  Forvanskning  af  Navnet  Josva. 
Galilæas  Befolkning  var  meget  blandet,  hvad  der  antydes  ved 
Navnet:  »Gelil  hagyojine  —  Hedningernes  Kreds«.  Der  var 
mange  Ikke- Jøder,  Føniciere,  Syrier,  Arabere  og  Grækere. 
Omvendelse  til  Jødedommen  var  ikke  sjælden  mellem  en 
saa  blandet  Befolkning,  og  skal  man  undersøge  Jesu  Æt  og 
paavise,  hvilket  Blod,  der  flød  i  hans  Aarer,  saa  er  Grund- 
laget meget  spinkelt. 

Da  Jesus  begyndte  at  virke  paa  egen  Haand,  kom  han  ind 

i  en  glødende  Atmosfære,  der  var  avlet  i  Palæstina,  mest  ved 
Romernes  Hjælp.  Jesu  Modforestillinger,  som  han  fremlagde, 
havde  han  ikke  lært  i  nogen  Skole,  men  hansiSjæl  var  gennem- 
trængt af  dem.  Af  vor  Tvivl  og  Vaklen  blev  han  aldrig  berørt. 

Jerusalem  med  sine  højtidelige  Doktorer,  sine  smagløse 
Kanonister  og  de  gnavne  Andægtige,  vilde  aldrig  have  be- 
tvunget Menneskeheden.  Det  er  det  nordlige,  der  har  skænket 
Verden  en  Sulamith,  den  ydmyge  kananæiske  Kvinde,  den 
lidenskabelige  Magdalena,  de  gode  Forældre  Josef  og  Jomfru 
Maria.  Norden  har  alene  skabt  Kristendommen,  derimod  er 
Jerusalem  det  rette  Fædreland  for  Jøderne,  der  gennem 
Trængsler  er  naaet  til  os. 

Josef  døde,  inden  Jesus  var  traadt  offentlig  frem,  og  Maria 
blev  da  Familjens  Overhoved,  og  det  blev  Grunden  til,  at  han 
almindelig  blev  nævnet  som  Marias  Søn.  Efter  hendes  Mands 
Død  følte  Maria  sig  fremmed  i  Nazareth  og  flyttede  til  Kana, 
en  By,  der  ligger  i  omtrent  21/2  Mils  Afstand  fra  Nazareth  ved 
Foden  af  de  Bjerge,  der  danner  den  nordlige  Grænse  af  Aso- 
chisdalen. 

Jesus  drev  samme  Haandværk  som  sin  Fader  Josef,  i  dette 
laa  intet  ydmygende  eller  stødende.  Jødernes  Sædvaner  førte 
uundgaaelig  med  sig,  at  den  Mand,  som  hengav  sig  til  aande- 
lig  Virksomhed,  lærte  et  bestemt  Haandværk.  Jesus  giftede 
sig  ikke.  Al  den  Kærlighed,  som  hans  Sjæl  rummede,  kon- 
centrerede sig  om  det,  han  ansaa  for  sit  himmelske  Kald.  Den 
Følelse,  han  havde  for  Kvinder,  skilte  sig  ikke  fra  den  ude- 
lukkende Hengivenhed,  som  han  nærede  for  sin  Idé.  Han  be- 
handlede Kvinderne  som  Søstre. 

De  elskede  ham  højere  end  Værket,  og  han  indgød  sikkert 
større  Kærlighed,  end  han  selv  nærede.  Som  det  ofte  er  Til- 
fældet med  meget  ophøjede  Naturer,  havde  de  ømme  Følelser 
hos  ham  forandret  sig  til  en  uendelig  Blidhed  og  antaget  et 
ubeskrivelig  poetisk  Anstrøg,  hvorved  de  henrives  til  at  om- 
fatte hele  Verden. 

Hvorledes  Jesus  har  udviklet  sig  i  den  dunkle  Periode  af 

sit  Liv,  med  hvilke  Betragtninger  han  først  optraadte  paa  sin 
profetiske  Bane,  kan  ingen  svare  paa,  da  hans  Historie  kun  er 
kommen  til  os  i  spredte  Beretninger  og  uden  nogen  nøjagtig 
Kronologi.  Men  levende  Skabninger  udvikles  efter  samme 
urokkelige  Love.  Afvigelse  fra  Loven  betyder  Standsning  i 
Udviklingen. 

For  rigtig  at  forstaa  og  opfatte  Jesu  Storhed  indtil  dens 
mindste  Afskygninger,  maa  man  se  bort  fra  alt,  hvad  der  har 
stillet  sig  mellem  Evangeliet  og  os.  Deismen  og  Pantheismen 
er  bleven  Theologiens  to  Poler.  Den  moderne  Rationalisme 
har  tabt  enhver  frugtbar  Bevidsthed  om  Guddommen. 

I  første  Række,  blandt  den  store  Slægt  af  Guds  sande  Søn- 
ner, maa  man  stille  Jesus.  Det  karakteristiske  og  det  ejendom- 
melige ved  Jesus  er,  at  han  aldrig  nævner  noget  om  Syner. 
Gud  taler  til  ham  som  til  en  Søn,  han  følte  sig  ét  med  Gud. 

Han  lever  i  Guds  Skød,  fordi  han  staar  i  uafbrudt  Forbin- 
delse med  ham.  Han  behøver  ikke  Torden  eller  en  brændende 
Tornebusk,  en  Aabenbaring  i  Uvejr  som  Job,  et  Orakel  som 
Grækenlands  gamle  Vismænd,  en  fortrolig  Dæmon  som  So- 
krates. Den  højeste  Bevidsthed,  som  Menneskeheden  nogen- 
sinde har  haft  om  Gud,  var  til  Stede  hos  Jesus.  Kirkefædrenes 
Spekulationer  over  Guddommens  Væsen  havde  sit  Udspring 
fra  en  hel  anden  Aand.  Hele  Jesu  Theologi  bestod  i,  at  Gud 
umiddelbart  opfattes  som  Fader.  Dog  indlod  han  sig  aldrig 
paa  nogen  Bevisførelse  overfor  sine  Disciple. 

Jesu  Stemme  havde  en  usædvanlig  Blidhed.  En  ubeskrivelig 
tillokkende  Ynde  udstraalede  fra  hans  Person.  Den  lille  Flok, 
som  samlede  sig  omkring  ham,  var  ikke  nogen  Sekt,  men  en 
Skole  med  fælles  Aand,  en  Meddelsomhedens  og  Sagtmodig- 
hedens Aand.  Hans  elskede  Karakter  skabte  en  Slags  magisk 
Kraft,  som  ingen  var  i  Stand  til  at  unddrage  sig. 

Ved  Aar  28  efter  vor  Tidsregning,  iTiberius's  15.  Regerings- 
aar,  fremtraadte  en  ung  Asket  ved  Navn  Johanan  (Johannes), 
hvis  Ry  udbredte  sig  over  hele  Palæstina,  han  var  af  præste- 
lig Æt  og  fødtes  i  Byen  Jutla  nær  Hebron. 

Hebron  var  Patriarkernes  By,  der  laa  tæt  op  til  Judæas 
Ørken.  Johanan  var  fra  Barndommen  Nazir  (Grad  af  Præste- 
dømmet, der  ved  Løfte  er  bunden  til  Afholdenhed  i  visse 
Retninger).  Omkring  ham  var  samlet  mange  Disciple,  der 
delte  hans  Liv  og  grublede  over  hans  strenge  Ord.  Man  kunde 
have  troet  sig  henf lyttet  til  Indiens  Prædikanter,  dersom  man 
ikke  i  Mandens  særegne  Træk  kunde  anskueliggøre,  at  man  i 
denne  Mand  havde  den  sidste  Ætling  af  Israels  store  Profeter 

for  Slg'  (Fortsættes.) 

EN  FRI,  SUND  OG  STÆRK  UNGDOM. 

(Flyveskrift,  udsendt  af  Landsforeningen  »B.  m.  T.«) 

Ungdom!  Vi  henvender  os  gennem  dette  Opraab  til  Dig. 
Vi  ønsker  at  faa  ikke  blot  den  mandlige  Ungdom,  men  ogsaa 
den  unge  Kvinde  i  Tale.  Thi  den  Sag,  der  ligger  os  saa  varmt 
paa  Sinde,  og  som  vi  —  saa  alvorsfuldt  som  det  er  os  muligt 
—  vil  søge  at  aabne  Ungdommens  Øjne  for,  er  en  betydnings- 
fuld og  folkenyttig  Sag. 

Ungdom!  Du  —  som  er  kaldet  til  at  bryde  nye  stolte  Baner! 
Du,  som  føler  Glæde  ved  at  frigøre  Dig  for  gamle  trælletunge 
Baand!  Du,  som  løfter  Hoved  og  Blik  højt!  Du,  som  skrider 
frem  gennem  Livets  Vrimmel  med  Suset  af  Idealets  Ørn  om- 
kring Din  Pande!  Ungdom!  Lyt  til  kloge  og  erfarne  Mænds 
Tale. 

Vi  opfordrer  Dig  til  at  være  med  i  et  Frigørelses-Arbejde, 
en  Kamp  mod  lave  og  taabelige  Vaner. 

Den  Lænke,  vi  ønsker,  Du  skal  sprænge,  er  Selskabelig- 
hedens og  Skikkens  Lænke.  Vis,  at  Du  vil  handle  som  en  fri 
ung  Mand,  en  fri  ung  Kvinde. 

Erklær  Krig  mod  Tobakken! 

Kloge  Folk  —  Lærere,  Læger,  Videnskabsmænd,  Ungdoms - 
opdragere  o.  a.  —  siger,  at  Tobaksbrugen  er  en  Fjende  af  In- 
telligens, Fremdrift,  Sundhed,  Sparsommelighed  og  Person- 
lighed. 

Lærere  hævder,  at  Cigaretrygningen  særlig  præger  Dren- 
gene i  Skolen.  De  svækkes  i  deres  bedste  Evner,  bliver  ugide- 
lige, uopmærksomme,  ligegyldige.  Og  naar  Livets  Kamp  be- 
gynder for  disse  nikotiniserede  Børn,  bliver  de  ofte  skubbet 
agterud  af  de  friske  og  sunde  Karakterer.  De  bliver  mange 
Gange  Tyve  af  Trang  til  Tobak.  Og  tit  maa  de  allerede  i  deres 
første  Ungdomsaar  bøde  bag  Fængslets  Mure  for  deres  let- 
sindige Lyst  til  Cigaretter. 

Det  er  derfor  dumt  at  ryge. 

Lægernes  Røst  er  ofte  blevet  løftet  advarende  for  at  vise 
Ungdommen,  at  Tobak  er  en  Fjende  af  Sundhed  og  Kraft. 
Tobakken  øver  en  skadelig  Indflydelse  paa  Hjernens  fine 
Tankecentrer,  paa  Hjertets  vigtige  Virksomhed,  paa  Nerve- 
systemet, Viljeslivet  og  hele  det  almindelige  Velbefindende. 
I  vor  Tid,  hvor  Sporten  spiller  en  saa  dominerende  Rolle  i 
Samfundslivet,  og  hvor  den  unge  Mand,  der  har  det  mest  træ- 
nede og  modstandsdygtige  Legeme,  har  de  største  Chancer  for 
at  vinde  fremad  —  i  vor  Tid  ser  man  flere  og  flere  frem- 
ragende Sportsfolk  give  Tobakken  Løbepas.  De  véd,  at  Ciga- 
retten er  en  lumsk  og  farlig  Fjende,  der  kan  slappe  Musklens 
Kraft,  svække  Synets  Styrke  og  tære  paa  Viljen  og  Energien. 

Det  er  derfor  sundhedsfarligt  at  ryge. 

Ungdomsledere  raaber  ligeledes  til  Kamp  mod  Tobakken. 
De  har  Gang  paa  Gang  set  det  Arbejde,  de  møjsommeligt  har 
bygget  op,  blive  skadet  og  dræbt,  naar  Lysten  til  Tobak,  der 
altid  følges  af  Lysten  til  Alkohol,  greb  Ungdommen.  Alle 
Skoleledere  hævder,  at  det  først  og  fremmest  gælder  om  at 
skabe  Karakterer,  Personligheder  i  vor  Tid.  Men  Tobakken 
giver  ikke  Mandighed,  Kløgt  eller  et  andet  Plus.  Den  gør  ufri! 
Den  binder  med  snærende  Baand!  Den  hæmmer  den  Unge 
paa  Vejen  op  mod  Stjernerne,  op  mod  de  høje  Maal. 

Det  er  derfor  karakterløst  at  ryge. 

Og  et  endnu!  Det  er  grimt! 

Ungdom!  Betragt  de  to  Typer,  Du  ofte  møder  paa  Din  Vej: 
den    friske,    rankryggede    og    sunde    Ungersvend,    der    søger 

Kundskab  og  øver  Idræt  i  sin   Fritid.  Og  den  blege,  gule, 
leddeløse  Slapfyr,  der  med  udslukt  Blik  driver  gennem  Gaden. 

Hvem  af  disse  vil  Du  ligne? 

Hvad  vil  Du  vælge: 

Den  dumme,  sundhedsfarlige,  karakterdræbende  og  grimme 
Tobaksrygning.  Eller  det  smukke,  sundhedsbefordrende,  kloge 
Afhold  fra  al  Tobak! 

Vi  tror,  Du  vil  vælge  ret.  Og  derfor  lyder  vort  Raad  til  Dig: 
Slut  Dig  til  Landsforeningen  Æort  med  Tobakken«. 

Bliv  fri!  Bliv  sund!  Bliv  stærk! 

Eigil  Sølve. 

Jakob  I  af  England  protesterede  paa  det  kraftigste  mod 
Tobakken. 

»Borgere!«  udraabte  han,  »hvis  der  findes  Skam  hos  Eder, 
saa  aflæg  denne  sundhedsfarlige  Tobakslast,  som  er  op- 
blomstret i  Skam,  udbredt  gennem  Daarskab,  som  vækker 
Guds  Vrede,  forstyrrer  Legemets  Sundhed,  bringer  Økono- 
mien i  Uorden  og  nedværdiger  Fædrelandets  Sønner.« 


Mennesker,  som  klager  og  snakker  meget,  har  ikke  stor  Re- 
spekt for  Sandhed. 


Visdom  kommer  ikke  ind  i  en  Sjæl,  som  tænker  paa  Ondt, 
ej  heller  bor  den  i  et  Legeme,  som  er  Synden  undergivet. 

Vogter  Eder  for  unyttig  Knur,  og  holder  Eders  Tunge  fra 
Bagtalelse,  thi  det,  som  I  tale  hemmeligt,  skal  ikke  gaa  uænset 
hen,  men  en  Mund,  som  lyver,  dræber  Sjælen. 

Gud  skabte  Mennesket  til  Uforkrænkelighed  og  gjorde  ham 
til  sit  eget  Væsens  Billede.  (Visdoms  Bog). 

FOR  MENNESKEHEDENS  VEL. 

Skriv  paa  Drikkehusets  Mur, 
skriv  paa  Fængslets  mørke  Bur, 
skriv  paa  hvert  et  Spillebord, 
skriv,  o  skriv  det  Alvorsord: 
»Hvor  der  er  Drik,  er  Fare«. 

Skriv  paa  Arbejdshusets  Dør, 
skriv,  hvad  Drikken  daglig  gør, 
skriv  paa  Skoledrengens  Pult, 
skriv  det  ned,  hold  intet  skjult: 
»Hvor  der  er  Drik,  er  Fare«. 

Skriv  det  paa  hin  Tue  lav, 
som  betegner  Drankers  Grav, 
skriv  det  stort,  til  Spot  og  Spe, 
skriv,  saa  hver  og  en  kan  se: 
»Hvor  der  er  Drik,  er  Fare«. 

Skriv  paa  Skibets  Ror  og  Stavn, 
skriv  paa  Hav  og  skriv  i  Havn, 
skriv  langs  Vejen,  hvor  Du  gaar, 
skriv,  saa  Folk  den  Skrift  forstaarj 
»Hvor  der  er  Drik,  er  Fare«. 

Skriv  saa  i  Dit  Hjærte  ind, 
at  ved  trællebaaret  Sind 
vindes  ej  Guds  Kærlighed, 
som  han  sendte  til  os  ned. 
»Hos  ham  er  Fred  og  ingen  Fare«. 

L.  Caspersen. 

